Maria Hein

Maria Hein Puig (Felanich, Balearrak, 2003ko urriaren 2a) katalanez aritzen den abeslaria, konpositorea eta ekoizlea da.

 Biografia 
2003ko urrian jaio zen, Mallorcako Felanich hirian. Ama katalandarra eta aita alemaniarra ditu. Lau urterekin hasi zen pianoa jotzen. Pianojole ikasketak Liceun jarraitu zituen, eta, ondoren, Bartzelonako Taller de Músics delakoan. Gainera, gitarra jotzen du, abestu egiten du, eta bere kantak konposatu.

2020ko udan argitaratu zuen bere lehen abestia, Idò un café, eta hari esker Hidden Track Records diskoetxea harengan erreparatu, eta elkarrekin lanean hasi ziren. Aurretik, batxilergoa egiten ari zela, bere lau lagunekin batera, hainbat abestitako bertsioak egiten zituen talde bateko kide zen. Talde honi esker Mallorcan ezaguna egiten hasi zen, eta bere ibilbide musikala hala hasi zuen.

 Ibilbidea 
Bere lehen abestia, Idò un café, abeslari independente bezala argitaratu ondoren, Hidden Track Records diskoetxeak fitxatu zuen. 2021ean 3 single argitaratu zituen: Els teus ulls davant la mar, No te veig eta Sa teva presència. Urte bereko urrian, bere lehen albuma argitaratu zuen, Continent i Consorut, Ferran Palaurekin batera sortu zuen debuta, bakarkako 10 kantuz osatua. 2021eko irailean, Bartzelonako La Mercè jaietan aritu zen artistetako bat izan zen.

2022ko azaroan, Balearretako Enderrock Sarietan 'Autore-kantaren disko onena, herri-bozketaz' saria jaso zuen.

2023ko otsailean, CLUB argitaratu zuen, Julieta abeslari bartzelonarrarekin elkarlanean eta Jaume Fortezak ekoiztua (Plan-ET). Urte bereko apirilean, artistak La dama de Mallorca kanta tradizionalaren bertsio modernizatu eta esperimentala argitaratu zuen, Ferran Palau abeslari eta ekoizleak berriz ekoitzia. 2023ko urrian, Heinek Balearretako Musikaren Enderrock Sarietan 'Artista Onenaren Saria, herri-bozketaz', irabazi zuen.

Ondoren, bi single argitaratu zituen: Fets de Fil eta Fiu Fiuuu, bere bigarren albumean sartu zuitenak. Balearretako abeslariak Mushkaa-rekin kolaboratu zuen Temps abestian, soinu elektronikoak dituen abesti esperimental eta nostalgikoa. Beranduago, abesti horiek bere bigarren albumean sartu ziren, Tot allò que no sap ningú, 2023ko irailaren amaieran kaleratu zuena, Ferran Palauk, SR Chenek eta berak ekoiztua. Vic-eko Mercat de Musica Viva Jaialdian aurkeztu zuen bere bigarren diskoa. Azaroan, Papallones Tour birarekin hasi zen, Bartzelonako Seat Etxean emandako kontzertu batekin.

2023ko abenduan, Nadal Mix 2023 diskoan parte hartu zuen, Kataluniako hiri-musikaren panoramako hogeita hamar bat artistek parte hartzen duten Gabonetako abestien bilduma batean.

2024ko otsailaren 23an, Hana singlea kaleratu zuen, ekialdeko soinuak, elektronika eta pop melodikoa nahasten dituena. Primavera Labels diskoetxearekin kaleratu duten lehen diskoa da, eta Pau Aymi izan da ekoizlea. 2024ko otsailean, La 2 de Apolo aretoa bete zuen Bartzelonan, Julieta, Mushkaa, Socunbohemio, Ariox eta Plan-ET taldeen parte-hartzearekin.

 Estiloa 
Maria Hein hainbat musika-estilori begira dago: musika folkloriko tradizionala, popa, elektronika ukituak dituzten abestiak... Bere lehen diskoak sonoritate akustikoak eta folkekoak zituen, Silvia Pérez Cruz, María del Mar Bonet edo Joan Miquel Oliver eta gisa horretako abeslarien eraginarekin. Bere bigarren albumak, aldiz, estilo berezituagoak ditu, hala nola dancehall, hyperpop edo R&B, eta musika ingelesaren eta K-poparen eragina du.

Bere abestietan ere hainbat gairi buruz dihardu; maitasun eta desamodio kantak, gai lasaiagoak eta festa girokoak, baita abesti tradizionalak ere, La dama de Mallorcaren bertsio eguneratua, kasu.

 Diskografia 

 Albumak 
2021: Continent i Contingut1. "Un tassó que vessa"

2. "Sa teva presència"

3. "Aquell mes de Març"

4. "Setze voltes"

5. "Continent i contingut"

6. "Estrès acumulat"

7. "Llums de sa ciutat"

8. "Mein vater"

9. "Es teus ulls davant la mar"

10. "Omplint un buit"

 1. "Es perfil d'es teu cos"  2. "Mercuri i Mart"  3. "Fiu Fiuuu"  4. "Sa pell me torna blanca"  5. "Renou"  6. "Solitud"  7. "Temps (colaboración con Mushkaa)"  8. "Cansada de tu (colaboración con Rita Payés)"  9. "Mamà"  10. "Oblidar"  11. "Sirenes"  12. "Tantes coses a dir-te (Socunbohemiorekin elkarlanean)"

 Singleak 

 Kolaborazioak eta bestelakoak 

 Sariak 

 Katalanezko letra onenaren Premi Cerverí 2022an finalista.
 Premi Enderrock de la Música Balear 2022 por votacion popular al mejor disco de canción de autor (Continent i contactut).
 Premi Enderrock de la Música Balear a mejor artista 2023.

 Erreferentziak 

Kategoria:Katalanezko abeslariak
Kategoria:Gizabanako biziak
Kategoria:Abeslariak
Kategoria:Emakume abeslariak
Kategoria:Mallorcarrak
Kategoria:Musikagileak